A NETFLIX SAJÁT GYÁRTÁSÚ DOKUMENTUMFILM-SOROZATA
BENTONIA, MISSISSIPPI 21:57
BLUE FRONT KÁVÉZÓ
BENTONIA BLUES FESZTIVÁL INGYENES BELÉPÉS JÚNIUS 18-ÁN
Hé, ti jöttök!
Ennyi. Megteszi.
Boldog, éhes ember
Ő, aki most hetedhét országon átkel
Szeretné megfejteni
Tészta, sertés, csirke, bárány mitől isteni
Ő elmegy hozzád
Elrepül hozzád
Énekel neked
Táncol neked
Ő nevet veled
És sír teérted
Egyetlen dolgot kér cserébe
Csak valaki etesse meg
Csak valaki etesse meg Philt
Etesse, ízibe
VALAKI ETESSE MEG PHILT A MISSISSIPPI-DELTA
Azon tanakodtunk, hova menjünk ebben az évadban,
így kutakodtunk kicsit,
és azt mondták, nem hagyhatom ki a Mississippi-deltát.
Meg kell mondanom, az étel fenséges,
a történelme lenyűgöző, a zene fantasztikus,
az emberek csodásak.
A Mississippi-delta a memphisi
Peabody Hotel halljában kezdődik, Tennesseeben,
és a mississippi Vicksburgig tart.
Úgyhogy itt vagyunk.
Hölgyeim és uraim!
Üdvözöljük önöket a dél grand hoteljében, a Peabody Memphisben!
Köszöntsék Mr. Phil Rosenthalt!
Volt pár megtiszteltetésben részem…
de talán a mai volt a legnagyobb.
Hölgyeim és uraim! A világhírű Peabody kacsák felvonulása.
Jól van.
Amikor a hotel megnyílt,
néhány srác kacsavadászatra indult, és lerészegedett.
Elhozták a kacsákat, amivel a többit
csalogatják, hogy kilőhessék.
Kitalálták, hogy a hotelben fogják tartani őket.
A tetőn van kialakítva a helyük.
Nagyon jó, kacsák!
Viszlát, kacsák!
KOKTÉLOK
KÁVÉZÓ
A déli ételek jellemzően
olcsó, helyben termeszthető alapanyagokból állnak,
ízletesek, és hazai technikával készülnek.
Tökéletes példa a barbecue,
a karibi lassú főzési stílus, ami a kemény húst megpuhítja,
hogy aztán finom fűszerekkel és szószokkal ízesítsék.
Déli ételeket mindenhol kapni.
Ezért meglepő, hogy vannak, akik még sosem próbálták.
COZY CORNER ÉTTEREM
Szia! Desiree?
- Igen. - Kedves, hangulatos kis hely.
Köszönöm.
Ő itt Desiree Robinson.
Sok-sok éve vezeti ezt a helyet.
Kérdezhetek valamit?
Mennyi cukor kell ahhoz, hogy édes teát készítsünk?
Ha magamnak csinálnám, hogy boldog legyek…
- Igen, hogy boldog legyél. - Legalább három evőkanállal.
Az jó édes.
Az édes legyen édes, a keserű keserű, a forró forró,
- A fűszeres fűszeres. - Igen.
Szóval… Mi?
Te jó ég! Helló!
Szereted hozzá a mártást?
- Mindent szeretek. - Finomabb lenne szósszal.
Koplalnom kellett volna.
Füstölt. Jó.
Örülök, hogy ízlik.
Imádom.
Itt az egész család. Segítenek?
Most épp a legidősebb unokám a főnök.
Úgy hallottam, dédunokád is van.
A dédunokám ott van.
- Hogy hívják? - Alexander. Ő…
Gyere, Alexander!
Van itt egy kép a férjemről,
Jobban hasonlít a férjemre, mint ő saját magára.
Üdv, fiatalember! Éhes vagy?
Igen.
Van olyan az asztalon, amit szeretsz?
Mi az?
Ez itt? Ez egy egész cornwalli tojó.
- Kérsz belőle? - Ez csirke?
Olyan, mint a csirke, de kicsit jobb, mint a csirke.
Mint egy szuper csirke.
Csirkét akarok!
- Megkóstolod? - Igen.
Törj egy lábat.
Segítsek neked? Meg is van.
Igen. Ezt nézd!
Fogantyú is van.
Elég jó, ugye? Rajta!
Ízlik.
Még az orrodig se jutott el.
Ízlik.
Imádom. Ettél már itt bordát?
- Még sosem. - Tessék?
De szeretnék.
Gyerünk! Szóval, te mint családtag
még soha nem ettél?
Még sosem akarta megkóstolni?
- Nem. - Gyerünk, oké?
Ízlik.
- Nekem is. - Örülök neki.
Melyik a kedvenc ételed innen?
Bolognai felvágott.
Mire várunk, Alexander?
Amikor gyerekként ezt rakták a szendvicsembe,
azt a következtetést vontam le,
hogy a szüleim nem törődnek velem.
De itt ezt a nagy, vastag húsdarabot
serpenyőben sütve, szósszal, káposztasalátával ízletessé varázsolják.
Kicsit pipa vagyok a szüleimre.
Ezt nézd! Adok neked egy egész szendvicset.
- Milyen? - Mi?
Tessék, haver! Mind a tiéd.
- Jó? - Köszi.
- Harapjuk együtt. Mehet? - Igen.
Az egész szendvics.
Szeretem ezt a húst.
A buci nem is kell? Csak a husit akarod?
- Igen. - Te tudod.
Leszedem a sajtot.
Ne, ízleni fog. Az a káposztasaláta.
Készen állsz?
Egy…
Kettő, három!
- Fincsi. - Fincsi.
Eszel hozzá bucit és salátát is?
Olyan vagy, mint a gyerekeim.
- Mi az ott? - Az krumplisaláta. Szereted?
Krumplisaláta?
- Krumplisaláta? - Ettél már olyat?
- Nem. - Kipróbálod?
Igen.
- Egyél! - Igent mondott.
- Igen? - Azt mondta, megkóstolja.
Hideg, krémes, édes és finom.
Hé, ez hideg?
Ez mindig hideg.
Utálom a hideget.
Dehogy.
- De. - Ugyan!
- És honnan tudom? - Honnan?
Szereted a fagyit.
Azt nyalogatni kell.
Ezt meg rágnom kell a fogammal, és…
Tegyél meg valamit.
Tegyél a villádra.
Mehet?
Te vagy a legóvatosabb ember, akit láttam.
Tudom, hogy ízlik.
Nem ízlik.
Mi nem ízlik benne?
Érzem a hideget.
Érzed a hideget.
- Mindig ezt csinálom. - Anya rá fog jönni, mit csináltam ma,
mert tiszta maszat az arcom.
Ez egy ötujjas szalvétás hely, nem igaz?
Sok helyről állítják, de a rock and roll szülőhelye
itt van a Sun Studióban, ahova olyan legendák köthetők,
mint BB King, Roy Orbison, Johnny Cash,
és persze az első felvételek egy Elvis nevű fickótól.
Meghívtak a Mississippi Boulevard keresztény templomba,
hogy a férfiak főzőversenyén bíráljak.
Helló, mindenki! Szia!
A bírák különböző szempontokat néznek.
- Igaz? - Igen. Ez az előétel.
Igen. Én bírom az előételeket. Ki nem szereti az előételeket?
Nem bíráltam sok ételversenyen, de nagyon komolyan fogom venni.
- Szabad a nevét? - Marian.
- Én Phil vagyok. - Örvendek, Phil.
Örvendek, Marian. Mindig is itt élt?
Én Alabamában születtem, és ott nőttem fel.
De Memphis az otthonom, mert 1989 óta itt vagyok.
- Értem. - És imádom.
Mondok valamit.
Alig két napja vagyok itt, de máris imádom.
Imádod!
- Igen. - Látod?
Jól van, egyeztetünk?
Kezdésnek a tortilla leves.
- Tortilla leves. - Nézzük!
- Ez jó. - Ez jó.
Mit gondol? Kicsit el van sózva.
- Kicsit sós. - Kicsit sós, ugye?
Nem akarom befolyásolni.
Jöjjön a brokkolis-sajtos kukoricakenyér.
Sajtos kukoricakenyér.
Ez tetszik.
Igen, nekem is. Elég jó.
- Mi jön? Tojástekercsre hasonlít. - Ez az ősi tekercs.
Ősi tekercs!
- Kicsit édes. - Nem számítottam rá, hogy édes lesz.
Én sem. Megyek tovább.
- Ez kolbász és sajt. - Kolbász és sajt. Tetszeni fog.
Mit gondol?
Szerintem a kukoricakenyér a nyerő.
Messze.
Nézzük a csirke salátát.
Van benne alma. Fúj!
Próbálták már megvesztegetni?
Nem, még nem.
- Én reménykedem benne. - Az jó lenne.
Elnézést, milyen a csirke?
- Finom. - Nem túl közlékeny.
Finom volt.
Látom. Semmit sem kell mondanod.
Finom volt.
- Ti sem. - Ő mondta.
- Ismerned kell valakit… - Hogy a főfogást kóstold.
Igen, a főfogáshoz.
Ez jó. Mi ez? Taco leves!
Ízlik.
Jó lenne a kukoricás kenyérrel mártogatva.
- Marian! Illik hozzá. - Megy hozzá.
Ha kettőt díjaznánk csapatként,
akkor innentől együtt kell dolgoznunk.
- Ez a szabály. - Pontosan.
- Igen! Belemártom a levesbe. - Látod?
- Hát nem jó? - De igen.
A kukoricakenyérre szavaztunk.
Most már elvegyülhetünk és befalhatunk minden mást.
Adj a főfogásból
Énekeld újra!
Adj a főfogásból
Elintézek neked egy lemezszerződést.
Pulyka! Igen!
Tetszik az a nagy láb. Mit szólnál, ha elvenném előled?
- A mindenit! Ez ökörfark! - Ökörfark.
Jó munkát végeztünk, nem?
Kiválasztottuk a győztest. Remélem a miénk.
- Én is. - Amelyik ízlett, ugye?
Mert ha az nyer, amelyik nem ízlett,
felborítom az asztalokat.
Amúgy a brokkolis kukoricakenyér nyert.
BLUES CITY KÁVÉZÓ BB KING BLUES KLUBJA
ELVIS PRESLEY A ROCK-N-ROLL KIRÁLYA
A Beale Street a 19. század óta szolgál az élőzene színteréül.
A BLUES OTTHONA
Minden este összegyűlik
a tömeg, hogy bluest hallgasson.
Nagyon jól érzem magam itt. Csak egy dolog tehetné tönkre.
Boldog szülinapot, kedves Richard
Boldog szülinapot
Mit csinálsz? El kell fújni.
- Csináltál már ilyet? - Tessék. Jól van.
Elhiszed ezt? 68 éves.
Add csak oda a stábnak!
- Gyerünk! - Tessék.
- Megosztod a barátoddal? - Köszi.
Rendben. Itt vagyunk.
Brian! Köszönöm…
BÁR
Most, hogy ennek vége,
ismeretlenebb vizekre evezünk.
Egy ház. Üdv mindenkinek!
- Helló! - Phil vagyok. Hogy vagytok?
Remekül.
Szia! Örvendek. Szia!
Imádom.
Szia, Talbert!
Hé, haver! Mi újság?
Talbert Fleming a memphisi Jim és Samella tulaja és séfje
ami a nagyszülei nevét viseli.
Istenem!
Ez már valami.
Talbert a nagymamája főztjén nőtt fel,
és gyakran segített a konyhában.
Aztán megvett egy házat az utca túloldalán,
és virágzó étteremmé varázsolta.
Szent ég! Ez aztán a reggeli!
Nálunk így működik.
Nekem is így kéne csinálnom.
Közösségi asztalnál ülsz.
- Hogy vagy? - A szokásost kérjük.
Ön hírességnek számít,
mert láttam egy újságcikket erről a helyről,
- és ön volt a fotón. - Igen, így van.
- Ön a hely királynője? - Igen!
- Király is van? - Igen. Ott van!
Csak játszik.
- Nem akartam tolakodni. - Nem gond.
Talán ez a legjobb része az utazásnak.
Enni egy jót olyanokkal, akiket épp most ismertél meg.
- Milyen élettel teli hely… - Igen, az.
- Mindig ilyen. - Mindig?
- Igen. - Hétköznap is?
Ha fél kilenckor jövök hétköznap…
Ő itt lesz.
Főleg ők.
Ők a szomszédok az utca túloldaláról.
Hallottam, hogy az akkori Jim és Samella
az utca túloldalán éltek.
- Két házzal lejjebb. - Igen.
- Barátok voltatok? - Igen.
Helló!
Istenem! Jól néz ki.
Nagyon jól.
Mondjunk hálát.
Atyám, köszönjük az ételt, ami az asztalra kerül,
hogy testünk táplálja Krisztus által, ámen.
- Lehet enni! - Ámen!
Helló!
Mintha karamellizált alma lenne rajta.
Crown Royal szirup is kerül rá.
Crown Royal vajas almás gofri?
Ide vele.
Rendben.
Ez az!
Gyerünk!
- Ugye? - Elmondom másoknak.
- Crown Royal szósz! - Crown Royal szósz!
Oké, kóstold meg!
- Ó, igen! - Vidd azt a darabot!
Nálunk ez a kugel. Hallottál már a kugelről?
Amolyan zsidó dolog.
Nagyon jó.
Ez jó.
Felejtsd el, amit mondtam! Nem olyan.
Phil, ez egy kis rák és kása.
Köszönöm!
Garnéla és kása.
Nem tudtam, hogy válaszolnom kell-e.
- Szabad inni a mártást? - Nem.
Szerintem azért adják pohárban.
- Homár. - Imádom. Hoppá!
- Szóval… - Sült rákfarok.
Először arra gondoltam: Miért csináljuk ezt a rákfarokkal?
Olyan volt, mint a sült csirke…
Sült csirke rákfarokból.
Muszáj a rákfarokból sült csirkét csinálni?
Miért kell mindenből sült csirkét csinálni?
De én mondom, pompás egy étel.
Ahogy kihozták, mindenről megfeledkeztem.
Hol máshol találkozol ilyennel?
- Hé, srácok, hogy ízlik az étel? - Isteni!
Talbert! Mostantól sült homár rajongó vagyok.
Hé!
A homár olyan porhanyós és szaftos
a bundában, hogy…
fantasztikus.
Ízlik, Phil?
Ez a homár legfinomabb módja.
Így szeretem a legjobban.
Mondjátok meg az igazat! A nap hátralévő részében
nem sokat fogtok mozogni.
Meg se fogok moccanni.
Meg se mozdul, nekem viszont mennem kell.
Már 77 vagyok. Minden nap ajándék.
- Ennyi. - Igen.
Mi a titka az 58 évnyi boldog házasságnak?
Térdelj le és imádkozz.
Én is itt tartok.
Nem felejtem el ezt az élményt. Egyszerűen csodás volt.
Mindent köszönök.
Nagyon örültem.
Nagy tapsot Talbertnek!
Pontosan ilyennek képzeled el…
Szeretlek.
… a déli vendégszeretetet.
- Minden jót! - Szeretlek.
Remélem, visszajössz.
Ne viccelj, alig várom. Alig várom, hogy jöjjek.
Memphis, nagyon klassz.
Miután megtapasztaltam a déli vendégszeretetet,
útnak indulunk.
Filmbeli út.
Olyat csinálok, amit azelőtt soha.
Mississippibe megyek.
ÜDVÖZÖLJÜK MISSISSIPPIBEN
Sosem akartam átutazni az országot.
Féltem a hátfájástól.
Ám szerencsére sok kisváros van az út mentén.
A 61-es úton vagyunk.
Az első megállónk Memphisből a Mississippi-beli Clarksdale.
És nem hagyhatjuk ki az Abe's-t.
Az Abe's-t egy libanoni bevándorló alapította 1924-ben,
aki saját ízlésére formálta a déli barbecue-t.
Ez a nekem való hely!
Igazán gyakorlatias hely,
ahol finom az étel. Tudom, hogy jó lesz.
- Itt van, mióta csak élek. - Igen.
Nem jössz úgy Clarksdale-be,
hogy ne állj meg itt egy barbecue-ra.
Imádom.
Ő Hank Burdine a világ legjobb akcentusával.
Író, gazdálkodó és deltatörténész egyben.
Nézd, egy emeletes burger!
Big Mac barbecue kiadásban.
Mit szólsz?
Apám! Egészen tökéletes.
Átütő, nem igaz?
Neked nincs ilyen szakállad,
nekem meg sok szalvéta kell.
Nekem is kell.
- Ez jó. - Nagyon jó.
Miről híresek még?
Nos, itt vagyunk a hot tamale hazájában.
Amúgy Greenville a hot tamale fővárosa.
Ezt nem is tudtam.
Rengeteg nemzet kultúrája keveredik itt.
A bevándorló mexikói farmerek hozták a deltába
a 20. század elején,
és hamar meghonosodott.
Ezt nevezzük mi luxus kajának.
- Pat, ugye? - Igen. Hogy vagytok?
A nagyapám libanoni volt, és 1914-ben jött ide.
Miért ide?
A szülei hajóra tették a két fiatalabb testvérével.
- Igen? - Azt mondták: Menjetek!
Nem tudom, hogy jutott el ide.
Szerintem fantasztikus ahogy, és ahol a kultúrák
- kialakultak. - Igen.
Együtt tesszük a dolgunkat, együtt dolgozunk és eszünk.
Sokféle zene ered innen, ugye?
Mississippi az amerikai zene szülőhazája.
- Igen. - Elvis Presley.
Itt tett szert a blues fortélyaira,
és ahogy Muddy Waters mondta,
a blues gyermeke a rock and roll.
Bármilyen zenét is hallgatsz,
az a deltában gyökerezik.
Igen.
És Clarksdale a blues otthona.
A 61-es autópályát a Blues Highway néven emlegetik.
Igen.
Különleges hely van épp mögöttünk,
a 49-es és 61-es út találkozása, a The Crossroads.
Ahol állítólag Robert Johnson állítólag eladta a lelkét az ördögnek,
hogy megtanuljon bluest játszani.
A legtöbb embernek vannak útelágazások az életében.
Igen. Mindenkinek van.
És nem feltétlenül éjfélkor
egy félreeső úton a Mississippi-deltában.
Ezért is tartja magát a legenda, mert átérezhető.
Minden rendben?
Nagyon szeretnék mindent megenni, de nem élném túl.
Kellemes halál.
Ez lehetne a mottó: kellemes halál.
A következő úticél Clarksdale-től 65 km-re van.
A mississippi Cleveland Grover Cleveland elnök után kapta a nevét.
A Blues Trail egyik megállója virágzó kulturális központ,
és saját Grammy múzeummal büszkélkedhet.
Ma a jövő díjnyerteseivel találkozunk.
A Delta Művészeti Szövetség diákjaival.
A gyerekek táncolnak, énekelnek és művészetet tanulnak.
Kitűnő!
Bravó!
Minden gyereknek meg kéne tapasztalni.
Voltál már vezető, Phil?
- Egy mi? - Voltál már vezető?
Az elmúlt 40 évben nem.
Oké.
Van egy menő hip-hop táncunk, amit megmutatnánk.
- Igen? - Igen.
Srácok! Tudjátok a kezdést?
Kitesszük a lábunkat.
Jó! Most megfordulunk, kezek a padlón.
Most felemeljük a lábunkat, felrúgunk…
Aztán innen…
Phil, most próbálj körbe menni,
ahogy én.
Aztán vissza, felrúgunk a levegőbe és le a földre.
Nem táncolhatsz velem.
Aludd ki magad!
Engem csak egy módon lehet feltámasztani.
Sok kajával.
Szerencsémre itt van az utcában a Delta Meat Market,
ahol Cole Ellis újfajta főzést vezetett be
a világ ezen részén.
Az étterem 2013-ban nyílt,
és még abban az évben barátja, Matty Bengloff megnyitotta
a Delta Dairyt.
Van itt egy kis jégsaláta minden jóval.
A kezdetektől a Delta Meat Market alapdarabja.
Van rajta házi készítésű író, paradicsom,
bacon, kéksajt, és fokhagymás édes chili szósz.
Olyan, mint máshol, de a mi verziónkban.
Ez a fickó új recepteket vezet be, csupa helyi alapanyagból.
Ez amerikai dió krémleves csicseriborsóval, mentával és mézzel.
Az amerikai dió krémleves ötlete egy florai barátunktól jött.
Nagyon finom.
A környéken sok a gazdálkodó.
Ha elhaladsz a mezők mellett, mindenütt kukoricát látsz,
ami takarmány és alapanyag egyben.
Ezek a helyi gazdálkodók tulajdonképpen ételt állítanak elő,
és mindent megteszünk, hogy támogassuk őket.
- Klassz! - Köszi.
Mesélj a gasztronómiai múltadról!
Sokat voltam a nagyim konyhájában, eltanultam egy-két praktikát.
Úgy éreztem, jó vagyok benne, és talán megélhetnék belőle.
Aztán… tapasztalatot szereztem a Magnolia's és a Hominy Grill
éttermekben, és pár másik charlestoni helyen.
Aztán 2013-ban ide költöztünk a feleségemmel és a lányainkkal,
majd megnyitottuk a Delta Meat Marketet.
A rajongótok vagyok.
Három kanál levest ettem, és most befejezem a salátát.
Ó, igen!
Vagy nem.
- Igen. - Remélem, fér beléd.
Igen, hagytam neki helyet.
Már kapom is a kézműves pulykás szendvicset
egy kis édesburgonyával.
- Rendben. - Nagyon…
Egy mennyei rekeszizom steak sült krumplival és mártással…
Ez a mi hírhedt rekeszizom steak frites-ünk.
- Nagyon puccos. - Az ám.
Ha hozzáteszel egy francia szót, máris flancos.
A szarvasgomba és a többi baromság helyett
Hoover szószt használunk, a mississippi Anguillából.
Ilyet már kóstoltam!
Ez jó.
Istenem, folytatni akarom. És fogom is.
Azon tűnődtem, vajon mit szóltak az emberek
ezekhez az ételekhez.
Az emberek szeretik a megszokott ízeket.
Tetszik, hogy Cole az ételeket
eltérően készíti, mégis elérhető.
Nem számít, milyen nyitott vagy.
- Igen. - Néha a szád kell kinyitni.
- Így igaz. - És az elme követni fogja.
Az út mentén haladva találjuk Greenville városát.
Az állam egyik legnagyobb és leginkább kozmopolita városa
fejlett belvárossal és Pulitzer-díjas újsággal büszkélkedhet.
A kikötő elköltöztetésével gazdasági mélypont állt be,
és a kisboltokat plázák váltották fel.
Szerencsére néhány intézmény még ma is áll.
RENDELÉSEK
Tessék! Köszönöm.
Hogy vagy?
Jim kávézója 1909-ben nyílt meg,
amit Evelyn vezet, mint édesapja tette évtizedekig,
azt megelőzően pedig a nagyszülei.
- Szia, Phil! - Hogy vagy?
Szia! Azt mondták, ha betérek ide,
meg fogom találni a Tudás asztalát.
- Így van. - Igen.
Nagyon örvendek!
Szórakozni jövünk.
- Így van. Ezért vagyunk itt. - És tanulni.
De a legtöbben már mindent tudunk, így nehéz bármi újat tanulni.
Ennél az asztalnál előjönnek a politikai nézetkülönbségek.
Minden nap.
Az egyetlen liberálisnak hívnak.
Mégis barátok vagytok, és mindennap együtt ebédeltek.
Egyetértünk, hogy nem értünk egyet. És elfogadjuk.
Ez kedves. Így is kell lennie.
- Ezt nézd! - Nézz oda!
- Ez a piszkos burger? - Mitől piszkos?
- Kérdezd Evelynt. - Miért hívják piszkos burgernek?
Mert a fiam beceneve Piszkos Brown, és ő találta ki ezt a szendvicset.
Most adja magát a kérdés, hogy őt miért hívják Piszkosnak?
Nem kérdeztem.
- Piszkos Brown! - Nem akarom tudni.
Oké, kiderítjük.
A Tudás asztala kideríti!
Mindannyian itt nőttetek fel?
- Én igen. - Néhányan.
Én nem, de régóta itt lakok.
A legtöbben 50-60 éve itt vagyunk.
Ennyi?
Itt van a család, itt vannak az unokák.
- Nem itt. - Nem itt?
A legtöbb gyerek elköltözött máshová.
Elmennek.
- Mert nincs sok lehetőség. - Megértem.
Mi ad reményt? Miben látjátok?
Látom az új lakásokat, a hentesboltot.
Van egy 41 millió dolcsis szövetségi bíróság innen egy háztömbnyire.
Mindig van remény.
Benjy, kérsz hagymakarikát?
Ezt nézd! Ez az igazi hagymakarika.
- Már csak ezért megéri. - Finomak.
Az az asztal pedig a Hülyék asztala?
Bizony!
Igen.
- Elnézést! - Szia!
Megjött Piszkos.
- Igen? Beszéljünk vele! - Gyere csak!
Phil vagyok.
- Jerred Brown. - Szia!
A Tudás asztalának van egy kérdése.
Itt ülök egy ideje, de ők sem tudnak mindent.
Nem tudják, miért hívnak Piszkosnak.
Még a gimiben neveztek el a foci miatt.
A fociról ragadt rám.
Ez a hivatalos verzió?
Ezt mesélem mindenkinek.
- Tessék. - Köszönöm.
Fontos megbeszélésen vagyok. Hívj fel később, köszönöm.
Szépen leráztad.
Eszembe fog jutni, ha hív a feleségem.
Jól mulattam, srácok. Máris okosabbnak érzem magam.
Egy különleges helyre megyünk.
Itt van egy helyi mellékutcában.
Egy másik ház a soron.
Sziasztok!
Nem tudtam, mire számítsak.
Úgy voltam vele, hogy bejövök, és a szokásos ételt kapom,
ami nagyon is jó lenne.
Sült csirke, bordák, barbecue.
Nem tudtam, hogy az ország
egyik legjobb sütödéjébe megyek.
Dominic Big Doe Signa 1941-ben alapította a helyet,
és az unokája, Baby Doe még mindig itt dolgozik.
Az első, amin megakad a szemed, ezek az óriási húsdarabok.
Ha továbbmegyünk,
isten egyik legnagyszerűbb alkotása fogad.
- Helló! - Helló!
Ön biztosan Flo.
- Igen. - Phil vagyok.
Örülök, hogy megismerhetlek. Hadd öleljelek meg!
Imádom!
- Ölelkezünk. - Ez kedves.
Nem fogok kezet senkivel. Mindenkit megölelek.
Ő itt Flo néni.
- Örülök neked. - Én is örülök.
Otthon nem így fogadnak.
- Nem? - Nem! Hazajön velem?
- Persze. - Jól van.
Elmentem, Doe.
Hazamegyek.
Kaptam egy jó ajánlatot.
Milyen gyönyörű salátatál!
- Hallottam róla. - Így van.
Gyönyörű! Ez a híres Nedves saláta.
Tudod, mi a titkos hozzávaló?
- Szeretet? - Mindent tud.
Ahogy önre néztem, tudtam, hogy ez lesz az.
Igen, haza megyek vele. Gyerünk!
- Menjünk! - Viszlát, Monica!
Vége a műsornak, emberek!
Hazamegyek vele.
Viszlát mindenkinek!
Mielőtt elszökünk, még megkóstolom a főztjét.
Ő itt Julia,
elsősorban miatta jöttem a deltába.
- Szia! - Helló!
Akik látták a New Orleans-i epizódot,
emlékeznek Julia Evans Reedre,
aki csodálatos történetmesélő, kiváló író és igazi társasági ember.
És egyben a dél nagykövete,
azon belül is a Mississippi-deltáé, mert innen származik.
Ez aztán fazék.
Szinte már műalkotás.
Hatvan év alatt lett ilyen.
Hank ismét velünk tart.
Hé, a piák csak így itt… Ne már! Mi van?
- Jó kis szesz. - Az asztalon hagyták.
Nem, a hozzám hasonlók hozzák.
Te hoztad?
Muszáj volt.
Szívem, 1966-ig alkoholtilalom volt,
senkit nem érdekel az engedély,
minek az? Hozod a saját borod,
vagyis valami jó cuccot.
Adhatok egy kicsit a jóból?
Nekem jó lesz ez az olcsó lötty.
Abban mi van?
Nekem kell még egy kis extra töltet.
- Te jó ég! - Utántöltés.
Ha rám hallgatsz, a salátát tamaléval eszed.
Hát nem szépségesek?
Ez volt az első szilárd étel, amit gyerekként ettem.
Odaadták, és azt mondták, fogjam be.
Nem működött.
Már az anyaméhben itt ettem.
Van egy kép anyáról, itt ül a lépcsőn nyolchónapos terhesen.
- Igazi forró tamale lettél. - Úgy ám.
Hank dicsekedett, hogy együtt nőttetek fel.
Nos, Hank kicsit idősebb nálam.
- De tudod… - Nos…
- Flo, imádom a salátát! - Igazán?
- Nagyon finom. - Örülök.
Kérj nekem fizetésemelést.
Jó!
Florence, mióta dolgozol itt?
Már a házasságom előtt itt dolgoztam.
- Jughead. - Jughead, így van.
Az eredeti tulajdonos testvére volt.
- Doe-nak? - Igen.
Ott álltam, ahol ő most,
- és krumplit süt. - Igen.
Ott voltam,
a férjem pedig épp osztrigát pucolt.
Odaégett a krumpli, mert én csak…
őt bámultam.
Ezért nem főz jól a feleségem.
Florence, ülj mellém!
- Én? - Igen!
Megcsináltad a salátát, a munkának vége.
Jól van.
- És nagyon jó lett. - Istenem!
Nem is gondolná az ember,
- hogy ilyen jó. - Tudom.
A saláta nagyon vizesnek, szétázottnak tűnik,
amíg meg nem kóstolod.
Semmi extra nincs benne. Egyszerűen csak isteni.
Ó, az a rántott garnéla a mennyei szószban!
Aztán jöttek ezek a nagydarab fokhagymás kenyerek,
majd a sült garnéla.
Végeztem egy meglehetősen hivatalos felmérést
az ország sült garnéláiról.
- Ez a legjobb? - Igen.
Hibázik bármiben is?
Mesélj Philnek a férjedről!
A testőr.
Milyen volt az első randi?
Az első randink a férjemmel Halloween este volt,
egy focimeccsen.
Hány éve volt ez?
Nos, 23 évesen mentem férjhez,
és most 39 vagyok.
Oké? Innentől rád bízom a matekot.
Emlékszik a meccsre?
Nem. Csak ettem a popcornomat, és néztem őt. Olyan jóképű volt.
Doe falatozója nem csak a helyiek körében legendás.
- Járt itt Liza Minnelli. - Hogy?
- Az édesanyja… - Judy Garland…
Willie Nelson ott ült.
Johnny Cash és Willie Nelson is volt itt.
Csak úgy beestek.
Könnyű belátni, miért.
Ezt nézd!
Nem egyemberes adag.
Nézd, mekkora hús!
Én azt hittem, hogy ekkora steaket az asztaltársaságnak hoznak.
Istenem!
Nekem hozták. Egy óriás steak nekem!
Hihetetlen, milyen puha. És az állaga egyszerűen tökéletes!
- Gyerünk! - Most vagy a legjobb részénél.
A legjobb részénél járok.
- Ellentétben a rossz részével. - Barátom, ez hús!
- Mit gondolsz? - Mestermű.
És a sült krumpli? A régi vasserpenyőben sütik.
- A divatos steak frites. - Tudom.
Ha elveszik a serpenyő, mindennek vége.
Ez hihetetlen.
Elfogyott a bor?
- Nem, sok van még. - Igen?
A fenébe!
Igen. Helló!
Fodrásznál voltál?
Még mielőtt elmentem.
Már alig van hajad.
Bagoly mondja!
Ez Memphis?
A Tennessee-beli Memphis a Mississippi-delta kezdeténél van,
aztán a 61-es országút elvisz egészen a nagy Mississippibe.
Az emberek nagyon barátságosnak tűnnek.
Tudod, mit? Ez így is van. Ez a legjobb benne.
Sokfélék itt az emberek,
mégis mindenki kijön a másikkal.
Voltam Jim kávézójában,
itt van a szállásom utcájában.
És… Ez tetszeni fog, apa.
Hat idős férfi minden nap együtt ebédel egy asztalnál,
és van egy kis tábla az asztalukon:
A tudás asztala.
Minden nap?
Igen, szinte minden nap.
Bár sok mindenben különböznek,
soha nem hagyják, hogy ez a barátság útjába álljon.
Tanulságos, hogy így is lehet.
A tévében a legrosszabb dolgokat látjuk.
De a valóságban az ellenkezőjét tapasztaljuk.
Mert az esetek többségében az emberek kedvesek.
Csak ennek nincs hírértéke.
Tudjátok, mi történt ma, amikor ez a két klikk találkozott,
és nem egyezett a véleményük? Ettek együtt egy jót.
Értitek? Mi a helyzet ott? Mi újság van?
Érdekes reggelünk volt, tojást reggeliztünk,
és minden tojásban…
Négy tojásról beszélünk.
Mindegyikben dupla sárgája volt!
Mi? Megütöttétek a főnyereményt!
Apa, ez olyan, mint a karácsony, az Újév és a Hanuka
egybegyúrva.
Elvittük a jackpotot.
- Jó, mondhatok még valamit? - Mit?
Tegnap láttunk egy katicabogarat
kint az ablakon,
és kinyitottuk az ablakot,
és azzal együtt egy másik is berepült.
- Akkor dupla sárgája… - Dupla katicabogár.
Dupla katicabogár, emberek.
- Ez biztos jelent valamit. - Mit jelent?
- Nagyon spirituális. - Oké.
- Mi van még? - Igen.
Apa, üdv a világomban!
Nagyon érdekes.
Nagyon érdekes nő vagy. Erre gondoltál?
Mi az?
Folyton ilyen sztorikat hallgatok.
Mi történt még? Játszottatok Passwordöt?
Max gondolta ki a szót.
Ő csak a szavak kigondolásában vett részt.
- Volt a… - Borzalom.
… a borzalom.
Ez egy nagyon nehéz jelszó.
Annyira, hogy nem találtuk ki,
ezért belefoglalta egy mondatba.
Folytasd, Max!
Nagyon szeretem az természetet,
de az erdőben egyre több a borz alom.
Akkor megszenvedtetek vele rendesen.
Senki nem fejtette meg,
aztán kiderült, hogy leírva egész más szó.
Mi volt még?
Kíséret.
Kíséret? Ezzel is mondtál egy mondatot.
Apró paradicsomot akartam szedni,
de nem volt kis érett.
- Jól van. - Ez egy… Jól van.
Nagyon jó kis műsort csinálunk itt.
Ha a részese vagy, nagyon jó.
Érezd jól magad!
Viszlát!
Szia, Richard!
Van egy jelöltem a Tudás asztalához.
Ez a Highland Club, Greenville déli része,
és itt találkozok újra az út során
megismert csupaszív emberekkel.
Dan fog nekünk készíteni
sült harcsát, ami
sokak szerint itt a legfinomabb.
A zenét Ferd, Raymond és Valley szolgáltatja.
Itt van Hank és persze Julia is.
Cole Ellis a Delta Meat Marketből.
Régi cimborám, Talbert a Jim és Samella's-ból.
Henry? Te is eszel valamit?
Adhatok neki egy fasírtot? Ül!
- Igen! - Okos!
Kutyus!
Te leszel a fasírt reklám.
Oké, menjünk be!
- Bátran! - Gyerünk!
Nem kell kétszer mondani.
Édes istenem!
Mit lehet enni?
Nyárson sült csirke és káposztasaláta.
- Nálad mi van? - Tehénborsó és vegyes saláta.
Igen. Ez az! Krumplisaláta.
- Ez aligátor? - Igen.
Mekkora volt?
Azt hiszem, úgy háromméteres.
- Így van. - Lássuk!
Aligátor, emberek.
Egy kis aligátor szósszal.
De nézd ezt a harcsát!
Jó kis tál, nem igaz?
Mindent meg kell kóstolnom.
Ez csodálatos. A borsó, az aligátor, a saláta.
Kóstoltátok az aligátort?
- Igen! Egek! - Imádom.
- Lássuk! - Az aligátor.
Ez jó.
Az ízesítés és a szósz… Kész vagyok tőle.
Akkor jó.
Nem mintha olyan puha lenne, elég rágós.
- Ez igaz. - De akkor is jó.
Szerintem valahol ezt is várod tőle.
- A természetben is kemények. - Igen.
Csak beleharapsz és kiélvezed a zamatát.
Pontosan. Megküzdesz vele, ahogy ő küzdene.
Mindig te edd meg előbb, mint az aligátor téged.
Így van.
Hé!
- Nagyon jó lett az aligátor. - Igen?
A mártás amolyan mississippi dolog.
- Visszajön szósz a neve. - Értem, miért.
Igen, és készítenek bumm-bumm szószt is,
ami hasonlít erre a szószra.
Igen, a bumm-bumm szósz nagyon csípős…
Amikor belemártod… Akkor jön a bumm-bumm.
A folytatást pedig tudod.
Van még két bumm is.
Nem csak én gondolom,
- hogy fantasztikus. - Nem.
Olyan könnyű és nem zsíros.
- Nincs iszapos íze. - Igen.
- Beszélhetek Dannel? - Igen.
Megettem már vagy öt szeletet a harcsából.
- Helyes. - Gratulálok!
Nagyon köszönöm.
Abból nem lesz baj, ha az ember egy profival fal.
Profi bajkeverő.
Ő az.
A legtöbb alapanyag őshonos.
Azt eszik, ami megterem.
De az igazi művészet, hogy érdemes legyen érte élni.
- Viszlát mindenki! - Várunk vissza!
Köszönöm a vendéglátást, barátaim.
Nem is tudom, mit vártam.
Imádok itt lenni!
Nézd ezeket az embereket!
Nem ismernek. Nem kell automatikusan kedvelniük,
De nem csak rólam van szó. Úgy tűnt, hogy valóban szeretik egymást.
Örömmel fogadják az idegeneket.
Nem így kéne lennie?
- Szia, Phil! - Nézzétek, itt egy kutya!
- Hank! - Gyere, Phil!
- Hogy hívják? - Boudreaux.
Boudreaux!
Hank felajánlotta, hogy elvisz a folyón.
KIKAPCSOLÓDÁSÉRT FELELŐS EGYSÉG
Itt van a nagy Mississippi.
Csak kanyarog és kanyarog.
Boudreaux, te vagy a kapitány!
Edith Wharton szerint az egyik legjobb dolog az utazásban,
hogy megtudod, mennyi jó és kedves ember él a világon.
És ez nem lehetne igazabb a Mississippi-deltára.
Milyen vadállatok élnek itt? Vannak aligátorok a folyóban?
Aligátorok. Úgy láttam, egy épp elúszott mellettünk.
Ne! Van egy ötletem. Menjünk vissza!
Szeretett barátunknak, Juliának, aki nélkül ez a rész nem jött volna létre.
Ülj az asztalánál
Ha boldog, éhes vagy, és készen állnál
Lásd, baráttá tesz
Egy idegen, kivel kenyeret szegsz
Ő elmegy hozzád
Elrepül hozzád
Énekel neked
És táncol neked
Ő nevet veled
És sír teérted
Egyetlen dolgot kér cserébe
Valaki, kérem, valaki, kérem
Csak valaki etesse meg Philt
Ó, csak valaki etesse meg Philt
Etesse, ízibe
A feliratot fordította: Peterdi Zita